VLÁDA SLOVENSKEJ REPUBLIKY

NÁVRH

UZNESENIE VLÁDY SLOVENSKEJ REPUBLIKY

č.
z ............. 2008

k návrhu kombinovaného systému ochraňovania mobilizačných rezerv v rezorte zdravotníctva

Číslo materiálu :   
Predkladateľ     :   minister zdravotníctva, predseda Správy štátnych hmotných rezerv

Vláda

A.	schvaľuje

A.1. návrh kombinovaného systému ochraňovania mobilizačných rezerv v rezorte  
        zdravotníctva;

B.	ukladá

ministrovi zdravotníctva

B.1.    Inovovať tabuľku sortimentu a množstva mobilizačných rezerv liekov 
           a zdravotníckych pomôcok podľa profilov a noriem pre vytvorenie rozšíreného               
           lôžkového fondu v rezorte zdravotníctva. 
     
               do 30. 9. 2008

predsedovi Správy štátnych hmotných rezerv 

B.2.  Na základe inovovanej tabuľky sortimentu a množstva mobilizačných rezerv liekov  
         a zdravotníckych pomôcok pre rezort zabezpečiť tvorbu, ochranu a obmenu  liekov a   
         zdravotníckych pomôcok v mobilizačných rezervách pre zdravotníctvo Slovenskej  
         republiky.

         trvale 

B.3.  Pripraviť skladové priestory Správy štátnych hmotných rezerv Slovenskej republiky   
         na skladovanie liekov a zdravotníckych  pomôcok  tak,  aby zodpovedali § 32 
         zákona NR SR č. 140/1998 Z. z. o liekoch a zdravotníckych pomôckach, o zmene  
         zákona č. 455/1991 Zb. o živnostenskom podnikaní (živnostenský zákon) v znení 
         neskorších predpisov a o zmene a doplnení zákona Národnej rady Slovenskej  
         republiky č. 220/1996 Z. z. o reklame v znení neskorších predpisov a vyhláške 
         Ministerstva zdravotníctva Slovenskej republiky č. 274/1998 Z. z. o požiadavkách 
         na správnu výrobnú prax a správnu veľkodistribučnú prax v znení neskorších  
         predpisov.

         do 31. 12. 2008

  ministrovi zdravotníctva
  ministrovi obrany
     predsedovi Správy štátnych hmotných rezerv 

B.4. Zabezpečiť uloženie liekov a zdravotníckych pomôcok v nemocničných lekárňach  
        týchto zdravotníckych zariadení: Fakultná nemocnica s poliklinikou Bratislava, 
        Fakultná nemocnica Trnava, Fakultná nemocnica Nitra, Fakultná nemocnica Trenčín,    
        Nemocnica s poliklinikou Žilina, Fakultná nemocnica s poliklinikou F. D.  
        Roosevelta Banská Bystrica, Fakultná nemocnica s poliklinikou J. A. Reimana  
        Prešov, Fakultná  nemocnica L. Pasteura Košice a Ústredná vojenská nemocnica  
        SNP Ružomberok.
   
  do 31. 12. 2008

      Vykonajú:   minister zdravotníctva
                           minister obrany			
                    	   predseda Správy štátnych hmotných rezerv